b'\n_START_ARTICLE_\nTsiviilkohus\n_START_PARAGRAPH_\nTsiviilkohus (ingl civil court) on kohus, mis p\xc3\xb5hineb era\xc3\xb5igussuhetel. Tsiviilkohtus menetletakse lepingute ja v\xc3\xb5lasuhete vaidlusi, perekonna- ja p\xc3\xa4rimisasju, asja\xc3\xb5igust, \xc3\xa4ri- ja mittetulundust, t\xc3\xb6\xc3\xb6\xc3\xb5igust. Tsiviilasjade menetlemist reguleerib tsiviilkohtumenetluse seadustik (TsMS)._NEWLINE_Eesti tsiviilkohtud on maa-, ringkonna- ja riigikohtud. Maakohtud on Harju Maakohus, Tartu Maakohus, P\xc3\xa4rnu Maakohus ja Viru Maakohus. Maakohtute p\xc3\xa4devus seisneb k\xc3\xb5ikide tsiviilasjade l\xc3\xa4bivaatamises. Ringkonnakohtute tsiviilkolleegiumid on Tallinna Ringkonnakohus ja Tartu Ringkonnakohus. Ringkonnakohtu p\xc3\xa4devus on \xc3\xbcle vaadata kohtu t\xc3\xb6\xc3\xb6piirkonnas asuvate maakohtute lahendeid tsiviilasjades juhul, kui kohtuotsuse peale on esitatud apellatsioon- v\xc3\xb5i m\xc3\xa4\xc3\xa4ruskaebus. Riigikohtud on tsiviilkolleegium v\xc3\xb5i Riigikohtu \xc3\xbcldkogu. Ringkonnakohtu p\xc3\xa4devus on \xc3\xbcle vaadata kohtu t\xc3\xb6\xc3\xb6piirkonnas asuvate maakohtute lahendeid tsiviilasjades juhul, kui kohtuotsuse peale on esitatud apellatsioon- v\xc3\xb5i m\xc3\xa4\xc3\xa4ruskaebus.\n_START_SECTION_\nTsiviilasja algatamine\n_START_PARAGRAPH_\nTsiviilkohtupidamise seadustiku tsiviilasi algab isiku avalduse alusel v\xc3\xb5i riigi t\xc3\xa4itevv\xc3\xb5imuorgani, kohaliku omavalitsuse t\xc3\xa4itevv\xc3\xb5imuorgani, \xc3\xbchiskondliku organisatsiooni v\xc3\xb5i \xc3\xbcksikisiku avalduse alusel.  Tsiviilasja esitatakse maakohtule hagiavaldus, kus peab olema m\xc3\xa4rgitud kellelt midagi n\xc3\xb5utakse, miks tehakse ja millised t\xc3\xb5endid n\xc3\xb5udmisi p\xc3\xb5hjendavad.  Avaldus peab sisaldama kohtunimetust, menetlusosaliste ning nende esindajate nimesid ja aadresse, sidevahendite andmeid, hageja selgelt v\xc3\xa4ljendatud n\xc3\xb5uet, hagihinda, hagi aluseks olevaid faktilisi asjaolusid, t\xc3\xb5endeid, mis kinnitavad hagi aluseks olevaid asjaolusid.\n_START_SECTION_\nKohtukulud\n_START_PARAGRAPH_\nKohtukulud on riigil\xc3\xb5iv, asja l\xc3\xa4bivaatamise kulud ja kassatsioonikautsjon. Riigil\xc3\xb5iv ja kassatsioonikautsjon on seadusega m\xc3\xa4\xc3\xa4ratud rahasummad. Riigil\xc3\xb5ivu tasumist reguleerivad riigil\xc3\xb5ivuseadus ja TsMS. Riigil\xc3\xb5ivu tuleb tasuda hagilt, vastuhagilt ja iseseisva n\xc3\xb5udega kolmanda isiku hagilt. Kohtul on \xc3\xb5igus vabastada isik riigil\xc3\xb5ivu maksmise kohustustest t\xc3\xa4ielikult v\xc3\xb5i osaliselt. Riigil\xc3\xb5iv tagastatakse, kui menetlustoiming j\xc3\xa4\xc3\xa4b \xc3\xa4ra. _NEWLINE_Kohtuasja vaatamise kulud on menetlusega seotud kulud. Nende kulude hulka kuuluvad on eksperdi-, t\xc3\xb5lgi- ja tunnistajatasud, dokumentaalse t\xc3\xb5endi saamise kulud, arstit\xc3\xb5endi vaatluse ja paikvaatluse tegemise kulud, sundtoomise, aresti v\xc3\xb5i vahi all pidamise kulud, \xc3\xb5igusabikulud, postikulud ja kutsete k\xc3\xa4tteandmise kulud ning ametlikes teadaannetes v\xc3\xb5i teade avaldamise kulud.\n_START_SECTION_\nKohtuistung\n_START_PARAGRAPH_\nKohtuistungil arutatakse kohtuasja ning istung toimub v\xc3\xb5imaluse korral kolme kuu jooksul hagiavalduse esitamisest. Kohtuasja arutatakse suuliselt ja vahetult. Suuline arutamine t\xc3\xa4hendab seda, et protsessiosalised annavad oma \xc3\xbctlused suuliselt. Vahetu arutamine t\xc3\xa4hendab seda, et kohus uurib t\xc3\xb5endeid ja kuulab tunnistajaid \xc3\xa4ra.\n_START_SECTION_\nKohtuotsus\n_START_PARAGRAPH_\nKohtuotsus on vaidluse sisuline lahendus ning kohtulahend saadetakse asjaosalistele p\xc3\xa4rast kohtumenetluse l\xc3\xb5ppu. Kohtuotsus peab olema seaduslik ja p\xc3\xb5hjendatud ning toetuma kohtuasja sisulise arutamise k\xc3\xa4igus uuritud t\xc3\xb5enditele. Kohus ei tohi \xc3\xbcletada otsuses menetlusosaliste n\xc3\xb5uete piire, kohaldata omal algatusel hagi aegumist ega avaliku huvita asjas viidata asjaolule, mida pool ei ole esitanud kohtuasja l\xc3\xa4bivaatamisel. _NEWLINE_Kohtuotsuse t\xc3\xa4itmine on reguleeritud t\xc3\xa4itemenetluse seadustikuga. Siiski v\xc3\xb5i kohtuotsuses m\xc3\xa4\xc3\xa4rata otsuse t\xc3\xa4itmise korra, viisi ja t\xc3\xa4htaja.'